Viktoriya gölü
Viktoriya, Viktoriya-Nyanza, Ükereve (inglizce Victoria, Victoria Nyanza, luo tilinde Nam Lolwe, lug. 'Nnalubaale) - Afrika platformasınıñ tektonik sapmasında yerleşken Şarqiy Afrika gölü, Keniya, Uganda ve Tanzaniyanen sıñrındaki Afrikanıñ eñ büyük gölü; ayvanatına zengin; gemi yolculığı ve balıqçılığı inkişaf etilgen.

Gölni 1858 senesi keşf etip, onı Viktoriya Qıraliçesi şerefine adlağan britaniyalı tetqiqatçısı Con Genning Spik edi.

Viktoriya gölüniñ tarihı

Umumiy malümat 
Viktoriya gölü aqqında qayd etilgen ilk malümat, altın, filtiş ve başqa qıymetli şeylerniñ ve qullarnı qıdıruv maqsadınen içteki yollar boyunca seyaat etken arap alış-verişçilerinden kele. 

Belli qadimiy harita, 1154 senesi tarihlıdır. Bu harita, müellifi, musulman coğrafiyacı ve haritacı Muhammad al-İdrisiniñ tefsirlerinen beraber “Rojer kitabı” adınen belli. Bu kitap, Viktoriya gölü aqqında doğru tasavurnı ifadelep, onı Nilniñ çoqrağı dep tasvirley.